Папа Францішак падкрэсьліў, што для Царквы важна сёньня выходзіць на сустрэчу з іншымі, весьці з імі дыялог, асабліва з тымі, хто згубіў веру, хто думае інакш. Гэта пакліканьне кожнага хрысьціяніна — ісьці насустрач, адзначыў ён. “Царква паклікана паўсль абуджаць надзею, асабліва там, дзе яе падаўляюць складаныя ўмовы жыцьця, часам нялюдзкія, бо там надзея ня дыхае, яна задушана. Каб яе нанова запаліць у сэрцах, патрэбны кісларод Евангельля, подых Духа Ўваскрослага Хрыста. Царква — гэта дом, дзьверы якога заўсёды адчыненыя, ня толькі для таго, каб знайсьці ў ім прытулак і дыхаць надзеяй, але і каб мы самыя маглі выходзіць і несьці гэтую любоў і надзею. Сьвяты Дух натхняе нас выйсьці з-за нашай агароджы і вядзе нас да ўскраінаў чалавецтва”, — сказаў Папа.